ꠢꠣꠔ ꠞꠋꠉꠣ ꠍꠣ

ꠢꠣꠔ ꠞꠋꠉꠣ ꠍꠣ ꠀꠞꠘꠣꠄ ꠢꠣꠔ ꠞꠋꠀ ꠌꠣ  ꠅꠁꠟ ꠛꠣꠋꠟꠣꠖꠦꠡꠞ ꠄꠈꠐꠣ ꠘꠣꠝꠤꠀꠟꠣ ꠚꠤꠀꠁꠀ ꠈꠣꠘꠤ ⁕ ꠁ ꠍꠣꠞ ꠡꠣꠖ ꠘꠤꠛꠣꠞ ꠟꠣꠉꠤ ꠛꠃꠔ ꠎꠣꠉꠣ ꠔꠘꠦ ꠍꠣ ꠇꠥꠞ ꠅꠈꠟ ꠀꠁꠘ ⁕ ꠡꠞꠛꠔ-ꠝꠤꠑꠣ ꠡꠣꠖ ꠔꠘꠦ ꠀꠞꠝ꠆ꠜ ꠈꠞꠤ ꠏꠣꠟ ꠟꠋ ꠡꠥꠁꠖ꠆ꠖꠣ ꠚꠞ꠆ꠔꠦꠈ ꠐꠣ ꠔꠣꠟꠣꠞ ꠀꠟꠣꠖꠣ ꠀꠟꠣꠖꠣ ꠡꠣꠖ ꠞꠁꠍꠦ ꠀꠞ ꠞꠋ ꠅ ꠞꠋꠗꠘꠥꠞ ꠟꠣꠈꠣꠘ ꠖꠦꠈꠔꠦ ⁕ ꠡꠣꠔ ꠞꠋ ꠍꠣ ꠘꠤꠟꠇꠘ꠆ꠑ ꠐꠤ ꠇꠦꠛꠤꠘꠧ ꠚꠣꠅꠀ ꠎꠣꠄ ꠨ ꠎꠦꠈꠐꠣ ꠍꠤꠞꠤꠝꠘꠋꠉꠟ ꠨ ꠍꠤꠟꠐꠞ ꠄꠉꠥ ꠋꠣꠝꠈꠞꠣ ꠍꠣꠞ ꠖꠥꠇꠣꠘ⁕ ꠞꠝꠦꠡ ꠞꠣꠝ ꠉꠃꠠ ꠅꠁꠟꠣ ꠁ ꠍꠣꠞ ꠚꠁꠟ ꠛꠣꠘꠣꠘꠤꠅꠟꠣ ⁕"ꠍꠤꠟꠐ ꠛꠣꠋꠟꠣꠖꠦꠡ ꠢꠣꠔ ꠖꠣꠙꠞ ꠌꠣ ꠘꠤꠇꠘ꠆ꠔ ꠌꠣꠞ ꠇꠦꠛꠤꠘ" ⁕ ꠖꠣ ꠉꠣꠞꠒꠤꠀꠘ ⁕ ꠖꠦꠈꠍꠤ  ⁕

 ꠅꠞ꠆ꠕꠘꠂꠘꠤꠇ ꠝꠥꠟ꠆ꠟ 
ꠞꠝꠦꠡ ꠞꠣꠝ ꠉꠃꠠꠞ ꠍꠣꠞ ꠖꠥꠇꠣꠘ ꠅꠈꠟ ꠕꠣꠇꠤ ꠛꠣꠋꠟꠣꠖꠦꠡ ꠡꠞꠇꠣꠞ ꠚꠞ꠆ꠔꠦꠇ ꠛꠞꠍ ꠛꠃꠔꠔꠣ ꠞꠣꠎꠁꠡ꠆ꠡ ꠚꠣꠄ ⁕ ꠓꠣꠈꠣꠔ ꠕꠣꠈꠣ ꠇꠣꠔꠣꠞꠞ ꠞꠣꠡ꠆ꠐ꠆ꠞꠖꠥꠔ ꠨ ꠀꠢꠝꠦꠖ ꠛꠤꠘ ꠝꠥꠢꠣꠝ꠆ꠝꠦꠖ ꠀꠟ-ꠖꠤꠢꠣꠁꠝꠤ ꠨ ꠍꠤꠞꠤꠝꠘꠋꠉꠟ ꠛꠦꠠꠣꠘꠤꠞ ꠡꠝꠄ ꠡꠣꠔ ꠞꠋ ꠍꠣ ꠈꠣꠁꠀ ꠖꠦꠈꠂꠘ ⁕ ꠡꠣꠔ ꠞꠋ ꠍꠣꠞ ꠘꠛ-ꠛꠣꠘꠣꠘꠤꠅꠟꠣ ꠞꠝꠦꠡ ꠞꠣꠝ ꠉꠂꠠ ꠔꠣꠘ ꠉꠦꠍ ꠔꠘꠦ ꠄꠈ ꠇꠣꠙ ꠡꠣꠔ ꠞꠋ ꠍꠣꠞ ꠟꠣꠉꠤ ꠡꠣꠔ ꠀꠎꠣꠞ ꠐꠦꠈꠣ ꠙꠥꠞꠥꠡ꠆ꠇꠣꠞ ꠚꠣꠁꠘ ⁕

 ꠛꠣꠘꠣꠘꠤ 
ꠎꠥꠖꠤꠘꠅ ꠅꠈꠘꠇꠥ ꠛꠃꠔ ꠍꠣ ꠛꠣꠘꠣꠅꠞꠣ ꠀꠞ ꠖꠥꠇꠣꠘ ꠅꠈꠟ ꠔꠣꠇ-ꠔꠣꠇ ꠍꠣ ꠛꠣꠘꠣꠞ ꠨ ꠞꠝꠦꠡ ꠞꠣꠝ ꠉꠃꠠ ꠄꠈꠡꠝꠄ ꠜꠣꠛꠔꠣ ꠎꠦꠘꠦ ‘ꠍꠣꠞ ꠟꠥꠇꠣꠁꠟ ꠛꠣꠘꠣꠘꠤꠞ ꠡꠤꠡꠐꠝ’ ꠈꠦꠃ ꠘꠇꠟ ꠈꠞꠔ ꠚꠣꠞꠔ ꠘꠣꠄ ⁕ ꠔꠣꠁꠘ ꠈꠦꠃꠞꠦ ꠅ ꠚꠥꠞꠣꠚꠥꠞꠤ ꠟꠥꠇꠣꠁꠟ ꠡꠤꠡꠐꠝ ꠈꠁꠍꠂꠘ ꠘꠣ ꠨ ꠔꠄ ꠔꠣꠘ ꠉꠦꠍ ꠕꠣꠇꠤ ꠁꠉꠥꠞ ꠡꠤꠡꠐꠝ ꠡꠁꠋꠇꠦꠙꠦ ꠀꠞ ꠝꠥꠟ ꠏꠤꠘꠤꠡꠞꠞ ꠈꠕꠣ ꠎꠣꠘꠣ ꠉꠦꠍꠦ ⁕

 ꠛꠦꠍꠣꠞ ꠎꠣꠉꠣ 
 ꠘꠤꠟꠇꠘ꠆ꠑ ꠐꠤ ꠇꠦꠛꠤꠘ 
ꠘꠤꠟꠇꠘ꠆ꠑ ꠐꠤ ꠇꠦꠛꠤꠘ ꠅꠁꠟ ꠢꠃ ꠎꠣꠉꠣ ꠎꠦꠈꠣꠘꠧ ꠡꠣꠔ ꠞꠋ ꠌꠣ ꠈꠣꠛꠣꠘꠤ ꠅꠄ ⁕ ꠁ ꠌꠣꠞ ꠖꠧꠇꠣꠘꠧ ꠇꠔꠎꠣꠔꠧꠞ ꠌꠣ ꠙꠣꠅꠀ ꠎꠣꠄ ⁕ ꠀꠟꠣꠖꠣ ꠙꠣꠌ ꠞꠋꠉꠣ ꠌꠣ ꠛꠣꠖꠦꠅ ꠨ ꠁꠈꠣꠘꠧ  ꠞꠋꠉꠞ ꠌꠣ ꠡꠣꠍ꠆ꠞꠁ ꠖꠣꠝꠦ ꠙꠣꠅꠀ ꠎꠣꠄ ⁕ ꠞꠝꠦꠡ ꠞꠣꠝ ꠉꠃꠠꠞ ꠔꠣꠘ ꠛꠃꠔ ꠇꠡ꠆ꠐ ꠇꠞꠤ ꠄꠇ ꠇꠣꠙꠧ/ꠉ꠆ꠟꠡꠧ ꠀꠐ ꠞꠋꠉꠞ ꠌꠣ ꠛꠣꠘꠣꠘꠤꠞ ꠇꠃꠡꠟ ꠛꠣꠈꠞꠍꠂꠘ ⁕

ꠛꠞ꠆ꠔꠝꠣꠘꠧ ꠨ ꠘꠤꠟꠇꠘ꠆ꠑ ꠐꠤ ꠇꠦꠛꠤꠘꠞ ꠝꠣꠟꠤꠇ ꠨ ꠞꠝꠦꠡ ꠞꠣꠝ ꠉꠃꠠꠞ ꠖꠥꠁꠐꠣ ꠖꠧꠇꠣꠘ ꠀꠍꠦ ⁕  ⁕ ꠁꠇꠐꠣ ꠘꠄꠀ ꠐꠣ ⁕ ꠘꠤꠟꠇꠘ꠆ꠑꠞ ꠁꠔꠣ ꠖꠧꠇꠣꠘ ꠅꠈꠟ ꠒꠦꠁꠟꠤ ꠡꠇꠣꠟ 9ꠐꠣ ꠔꠣꠇꠤ ꠀꠞꠝ꠆ꠜ ꠇꠞꠤ ꠞꠣꠁꠔ 8ꠐꠣ ꠙꠞ꠆ꠎꠘ꠆ꠔ ꠈꠧꠟꠣ ꠕꠣꠇꠦ ⁕

ꠛꠣꠋꠟꠣꠖꠦꠡ ꠅꠁꠟ ꠃꠔꠡꠛ ꠀꠝꠦꠎꠧꠞ ꠖꠦꠡ ⁕ ꠅꠔꠣꠞ ꠖꠣꠄ ꠇꠧꠘ ꠗꠞ꠆ꠝꠤꠅ ꠃꠔꠡꠛ ꠛꠣ ꠍꠥꠐꠤ ꠕꠣꠇꠟꠦ  ꠞꠋꠀ ꠌꠣꠞ ꠘꠣꠝ-ꠖꠣꠝꠧꠞ ꠘꠣꠉꠤ ꠇꠔ ꠎꠣꠉꠣꠁꠘ ꠔꠘꠦ ꠝꠣꠘꠥꠡ ꠀꠁꠀ ꠜꠤꠠ ꠇꠞꠦ ⁕ ꠘꠤꠟꠇꠘ꠆ꠑꠔ ꠅꠈꠘꠧ ꠇ꠆ꠞꠦꠒꠤꠐ ꠇꠣꠒ ꠌꠣꠟꠥ ꠘꠣ ꠅꠃꠀꠄ ꠨ ꠙꠞ꠆ꠎꠐꠇ ꠅꠈꠟꠞꠦ ꠘꠉꠖ ꠐꠦꠇꠣ ꠟꠉꠦ ꠞꠣꠈꠣ ꠟꠣꠉꠦ ⁕

ꠉꠦꠟꠣꠞꠤ

ꠟꠇ 

ꠇꠦꠐꠣꠉꠞꠤ:ꠈꠣꠘꠤ ꠙꠣꠘꠤ
ꠇꠦꠐꠣꠉꠞꠤ:ꠍꠤꠟꠐꠧꠞ ꠅꠞ꠆ꠕꠘꠤꠔꠤ